Source: http://www.finlex.fi/fi/laki/alkup/1988/19880883
Timestamp: 2019-03-23 10:46:34+00:00

Document:
Telemaksuasetus 883/1988 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1988 › 883/1988
Telemaksuasetus
Liikenneministerin esittelystä säädetään posti- ja telelaitoksen talouden hoidon yleisistä perusteista 24 päivänä marraskuuta 1950 annetun lain (565/50) 3 ja 8§:n nojalla:
Posti- ja telelaitos perii valtiolle teletoimen palveluista maksut siten kuin tässä asetuksessa säädetään.
Puhelinliittymän liittymismaksu on:
1) tilaajan vakituiseen asuntoon, asema- tai rakennuskaava-alueella sijaitsevaan rakennukseen tai ympärivuotisessa käytössä olevaan, tilaajan pääasiallisen elinkeinon harjoittamiseen tarkoitettuun liikehuoneistoon 800 markkaa; ja
2) muissa kuin edellä 1) kohdassa mainituissa tapauksissa 2 600 markkaa ja lisäksi johdon rakentamismaksua 11§:ssä säädettyjen perusteiden mukaisesti, kuitenkin enintään 500 markkaa jokaiselta alkavalta 100 metriltä.
Liittymismaksu ei sisällä puhelinsisäverkon rakentamista eikä liittymään liitettäviä telepäätelaitteita.
Puhelinliittymän perusmaksu on 43 markkaa kuukaudessa.
Mikäli puhelinliittymän sähkön saanti vaatii erityisjärjestelyjä, perusmaksu ei sisällä sähköhuoltoa tilaajan luona olevien laitteiden osalta. Tällöin sähkön saannin järjestää tilaaja kustannuksellaan.
Valtakunnan alue on jaettu liikenneministeriön määräämiin verkkoryhmiin.
Verkkoryhmän sisäisistä puheluista sekä kaukojohtoverkkoon kuulumattomilla oikojohdoilla puhutuista puheluista perittävät liikennemaksut ovat:
1) 0,40 markkaa puhelulta ja 0,09 markkaa minuutilta; ja
2) ilman perussykäystä tapahtuvassa taksoituksessa 0,20 markkaa minuutilta.
Jos verkkoryhmäraja jakaa kunnan alueen eri verkkoryhmiin eikä alueiden välille ole rakennettu oikojohtoa, voidaan tällaisten alueiden välisistä puheluista periä 2 momentin mukainen maksu.
Verkkoryhmien välisten kaukojohtoverkon puhelujen eli kaukopuhelujen liikennemaksu on:
1) samassa läänissä olevien verkkoryhmien välillä 0,32 markkaa minuutilta; ja
2) läänin rajan molemmin puolin vierekkäin olevien verkkoryhmien välillä 0,41 markkaa; ja
3) muiden verkkoryhmien välillä 1,03 markkaa minuutilta.
Kotimaan käsivälitteisessä kaukopuhelinliikenteessä on suoritettava 1 momentissa mainittu liikennemaksu kultakin täydeltä ja alkaneelta puheluminuutilta. Alin puhelusta perittävä maksu on kuitenkin kolmen minuutin maksu.
Milloin verkkoryhmärajat eivät seuraa läänin rajoja, posti- ja telehallitus määrää, minkä läänin mukaan kaukopuhelumaksut määräytyvät.
Maarianhaminan verkkoryhmän ja Turun, Uudenkaupungin, Kemiön ja Korppoon verkkoryhmien välisiin puheluihin sovelletaan 1 momentin 2) kohdan mukaista maksua.
Maksut kotimaisista sähkeistä ovat:
1) tavallinen sähke, valtiosähke ja maksullinen virkailmoitus, sähkeen kultakin 50 sanan ryhmältä tai sen osalta 33 markkaa; ja
2) pikasähke 1) kohdassa mainitun maksun lisäksi kuljetusmaksuna 14 markkaa ja 6 markkaa kultakin kuljetusmatkan kilometriltä, kuitenkin vähintään 1) kohdassa mainittu maksu kaksinkertaisena; ja
3) ilmatieteen laitoksen, merentutkimuslaitoksen ja vesientutkimuslaitoksen hydrologian toimiston sekä näiden alaisten havaintoasemien lähettämä sää-, jää- ja vesitieteellinen sähke, puolet 1) kohdassa mainitusta maksusta; sekä
4) korulomakkeen lisämaksu on 15 markkaa.
Yleisen datasiirtoverkon tilaajaliittymistä on suoritettava liittymis-, perus- ja liikennemaksua seuraavasti:
Liittymismaksua:
1) tilaajaliittymän perusnopeuden mukaan
Siirtonopeus bit/s mk
600 650,-
1 200 1 150,-
2 400 1 150,-
4 800 1 950,-
9 600 2 850,-
19 200 3 600,-
48 000 4 400,-
64 000 5 200,-
2) tilaajajohtomaksua 11§:ssä säädettyjen perusteiden mukaan; ja
3) lyhytaikaisesta liittymästä maksua 11§:ssä säädettyjen perusteiden mukaan.
Liittymismaksu ei sisällä sisäverkon rakentamista
Perusmaksua:
1) perusnopeuden mukaan
Siirtonopeus bit/s mk/kk
300 75,-
600 75,-
1 200 100,-
2 400 100,-
4 800 150,-
9 600 225,-
19 200 600,-
48 000 2 100,-
64 000 3 200,-
2) tilaajajohdosta 11§:ssä säädettyjen perusteiden mukaan; ja
3) lyhytaikaisesta liittymästä 11§:ssä säädettyjen perusteiden mukaan.
Liikennemaksua:
1) yhteydenottomaksua 11§:ssä säädettyjen perusteiden mukaan; ja
2) piirikytkentäisessä liikenteessä maksua siltä ajalta, jonka lähtö- ja osoiteliittymä ovat olleet yhteydessä keskenään, kuitenkin vähintään posti- ja telehallituksen 11§:ssä säädettyjen perusteiden mukaan määräämä vähimmäismaksu. Liikenneministeriö määrää piirikytkentäisen liikenteen taksa-alueet. Lähtö- ja osoiteliittymän ollessa samalla taksa-alueella sovelletaan paikallistaksaa ja muussa tapauksessa kaukotaksaa. Paikallistaksa määrätään 11§:ssä säädettyjen perusteiden mukaan. Kaukotaksa määräytyy siirtonopeuden mukaan seuraavasti:
Siirtonopeus bit/s Kaukotaksa mk/min
2 400 0,30
4 800 0,80
9 600 1,60
3) pakettikytkentäisessä liikenteessä maksua siltä ajalta, jonka yhteys on ollut muodostettuna lähtö- ja osoiteliittymän välille taksa-alueiden välisessä liikenteessä 0,03 markkaa minuutilta ja tietomäärämaksua 0,005 markkaa enintään 64 merkkiä käsittävältä segmentiltä. Taksa-alueiden sisäisen liikenteen paikallistaksa määrätään 11§:ssä säädettyjen perusteiden mukaan. Liikenneministeriö määrää taksa-alueet. Puhelinverkon kautta tapahtuvassa PAD-liikenteessä tietomäärämaksu on 0,0035 markkaa jokaiselta lähtö- ja osoiteliittymän välillä siirretyltä enintään 64 merkkiä käsittävältä segmentiltä.
Telexverkon liittymästä on suoritettava liittymis-, perus- ja liikennemaksua seuraavasti:
1) liittymismaksua 500 markkaa sekä tilaajajohtomaksua 11§:ssä säädettyjen perusteiden mukaan; ja
2) perusmaksua 190 markkaa kuukaudessa sekä tilaajajohdon perusmaksua 11§:ssä säädettyjen perusteiden mukaan; sekä
3) kotimaisista yhteyksistä on suoritettava liikennemaksua siltä ajalta, jonka lähtö- ja osoiteliittymä ovat olleet yhteydessä keskenään. Liikennemaksu on 0,40 markkaa minuutilta. Posti- ja telelaitos määrää yhteysajan laskentatavan.
Suuryhteisantenniverkoista on suoritettava perusmaksua rakennuksen asuntojen lukumäärän mukaan seuraavasti:
Asuntojen lukumäärä/kpl Perusmaksu mk/kk
1 19,-
2 35,-
3-10 10,-/rakennus
+13,50/asunto
11 tai enemmän 46,-/rakennus
+10,-/asunto
Liittymismaksu määräytyy liittymän rakentamisesta aiheutuvien kustannusten mukaisesti. Perusmaksut eivät sisällä ohjelma- tai tekijänoikeuskorvauksia.
Matkapuhelinverkkojen liittymästä on suoritettava kytkentämaksua 120 markkaa, joka ei sisällä matkapuhelinlaitteita, sekä verkkokohtaisia perus- ja liikennemaksuja seuraavasti:
Käsivälitteisen matkapuhelinverkon (ARP) liittymästä perusmaksuna 36 markkaa kuukaudessa ja liikennemaksuna puhelusta:
1) puhelinverkon puhelimesta ARP-puhelimeen 2,16 markkaa minuutilta; sekä
2) ARP-puhelimesta puhelinverkon puhelimeen tai toiseen matkapuhelimeen 4,80 markkaa minuutilta.
Automaattisen NMT-450 matkapuhelinverkon liittymästä perusmaksuna 90 markkaa kuukaudessa ja liikennemaksuna puhelusta 3,46 markkaa minuutilta.
Automaattisen NMT-900 matkapuhelinverkon liittymästä perusmaksuna 60 markkaa kuukaudessa ja liikennemaksuna puhelusta 2,16 markkaa minuutilta.
Posti- ja telelaitos määrää verkkokohtaisen puheluajan laskentatavan.
Telemaksu, jota ei ole säädetty tässä asetuksessa määrätään terveiden liikeperiaatteiden mukaan ottaen huomioon maksun kohteena olevan suoritteen tuottamisesta posti- ja telelaitokselle keskimäärin aiheutuvat kokonaiskustannukset.
Jos jostakin telepalvelusta tämän asetuksen perusteella kannettavat tulot poikkeaisivat olennaisesti saman telepalvelun tuottamisesta aiheutuvista kustannuksista voidaan maksu määrätä 11§:n mukaisesti.
Mikäli tämän asetuksen mukaisia maksuja ei voida soveltaa liikenneteknisistä syistä, voidaan telepalvelulle määrätä maksu 11§:n mukaisesti.
Tätä asetusta ei sovelleta puolustuslaitoksen ja rajavartiolaitoksen kanssa sovittavien, puolustusvalmiuden ylläpitämiseksi ja sotaharjoitusten pitämiseksi tarvittavien teleyhteyksien maksuihin.
Tasavallan presidentillä, pääministerillä, ministereillä ja oikeuskanslerilla on oikeus virka-asioissa maksutta käyttää posti- ja telelaitoksen teleyhteyksiä.
Tässä asetuksessa mainittujen teleliittymien osalta tilaaja voi luovuttaa hänelle kuuluvat oikeudet ja velvollisuudet kolmannelle posti- ja telehallituksen määräämin ehdoin.
Tämän asetuksen mukaiset maksut kannetaan posti- ja telehallituksen määräämällä tavalla. Kun tilaajan asiakassuhde päättyy kesken laskutuskautta, on posti- ja telelaitoksella oikeus periä perusmaksut koko laskutuskaudelta.
Mikäli posti- ja telelaitoksen asiakas ei ole suorittanut hänelle kuuluvia telemaksuja eräpäivään mennessä, posti- ja telelaitoksella on oikeus periä viivästyneelle määrälle 16 prosentin suuruinen vuotuinen viivästyskorko. Viivästyskorkona peritään kuitenkin vähintään posti- ja telehallituksen määräämä viivästymismaksu.
Telemaksut viivästyskorkoineen saadaan ulosottaa ilman tuomiota tai päätöstä siinä järjestyksessä kuin verojen ja maksujen perimisestä ulosottotoimin annetussa laissa (367/61) on säädetty.
Jos posti- ja telelaitoksen asiakas on laiminlyönyt posti- ja telelaitokselle tai muulle telelaitokselle liittymästään tulevien telemaksujen suorittamisen eikä ole niitä perimisyrityksistä huolimatta maksanut, on posti- ja telelaitoksella oikeus sulkea hänen liittymänsä posti- ja telelaitoksen televerkkoihin, kunnes maksut on suoritettu. Jollei maksuja ole suoritettu kolmen kuukauden kuluessa sulkemisesta, posti- ja telelaitoksella on oikeus purkaa tilaajasuhde.
Niihin tässä asetuksessa säädettyihin maksuihin, joista liikevaihtoverolain (532/63) mukaan on perittävä liikevaihtovero, sisältyy kulloinkin voimassa oleva liikevaihtovero.
Tämä asetus tulee voimaan 1 päivänä tammikuuta 1989 kuitenkin niin, että 2 ja 3§ tulevat voimaan 1 päivänä heinäkuuta 1989.
Tällä asetuksella kumotaan 18 päivänä joulukuuta 1987 annettu telemaksuasetus (1083/87) siihen myöhemmin tehtyine muutoksineen. Puhelinliittymien liittymis- ja perusmaksut peritään kuitenkin sanotun asetuksen 2 ja 3§:n mukaisesti 30 päivään kesäkuuta 1989 saakka.
1 §2 §3 §4 §5 §6 §7 §8 §9 §10 §11 §12 §13 §14 §15 § 16 §17 §18 §

References: §2
 §3
 §4
 §5
 §6
 §7
 §8
 §9
 §10
 §11
 §12
 §13
 §14
 §15
 § 16
 §17
 §18